CELEX: 32017D2222
Language: ro
Date: 2017-11-30 00:00:00
Title: Decizia de punere în aplicare (UE, Euratom) 2017/2222 a Comisiei din 30 noiembrie 2017 de modificare a Deciziei 90/178/Euratom, CEE de autorizare a Luxemburgului să nu țină seama de anumite categorii de operațiuni și să utilizeze anumite estimări aproximative pentru calculul bazei resurselor proprii provenite din TVA [notificată cu numărul C(2017) 7857]

2.12.2017   
               
               
                  RO
               
               
                  Jurnalul Oficial al Uniunii Europene
               
               
                  L 318/33
               
            DECIZIA DE PUNERE ÎN APLICARE (UE, Euratom) 2017/2222 A COMISIEI
      din 30 noiembrie 2017
      de modificare a Deciziei 90/178/Euratom, CEE de autorizare a Luxemburgului să nu țină seama de anumite categorii de operațiuni și să utilizeze anumite estimări aproximative pentru calculul bazei resurselor proprii provenite din TVA
      
         
            [notificată cu numărul C(2017) 7857]
         
      
      (Numai textul în limba franceză este autentic)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Tratatul de instituire a Comunității Europene a Energiei Atomice,
      având în vedere Regulamentul (CEE, Euratom) nr. 1553/89 al Consiliului din 29 mai 1989 privind regimul unitar definitiv de colectare a resurselor proprii provenite din taxa pe valoarea adăugată (1), în special articolul 6 alineatul (3) a doua liniuță,
      după consultarea Comitetului consultativ privind resursele proprii,
      întrucât:
      
                  (1)
               
               
                  În temeiul articolului 371 din Directiva 2006/112/CE a Consiliului (2), în conformitate cu condițiile aplicate în Luxemburg la 1 ianuarie 1978, acest stat membru poate să continue să scutească operațiunile prevăzute în anexa X partea B din directiva menționată. Conform articolului menționat, aceste operațiuni trebuie luate în considerare la stabilirea bazei resurselor proprii provenite din taxa pe valoarea adăugată (TVA).
               
            
                  (2)
               
               
                  Prin Decizia 90/178/Euratom, CEE a Comisiei (3), Luxemburgul a fost autorizat să utilizeze estimări aproximative pentru operațiunile menționate în anexa X partea B punctul 10 din Directiva 2006/112/CE cu privire la transportul de pasageri.
               
            
                  (3)
               
               
                  În scrisorile sale din 25 aprilie 2017 și 7 iulie 2017, Luxemburgul a cerut Comisiei autorizarea de a utiliza un procent fix din baza intermediară pentru calculul bazei resurselor proprii provenite din TVA pentru operațiunile menționate în anexa X partea B punctul 10 din Directiva 2006/112/CE cu privire la transportul de pasageri. Luxemburgul a arătat că procentul aplicat bazei intermediare a fost stabil pentru perioada 2010-2015. Autorizarea de a utiliza un procent fix ar reduce suplimentar sarcina administrativă legată de calcularea bazei resurselor proprii provenite din TVA pentru aceste operațiuni. Prin urmare, Luxemburgul ar trebui autorizat să calculeze baza resurselor proprii provenite din TVA utilizând un procent fix în ceea ce privește transportul de pasageri.
               
            
                  (4)
               
               
                  Din motive de transparență și de securitate juridică, este necesar să se limiteze în timp aplicabilitatea acestei autorizări.
               
            
                  (5)
               
               
                  Prin urmare, Decizia 90/178/Euratom, CEE ar trebui modificată în consecință,
               
            ADOPTĂ PREZENTA DECIZIE:
      Articolul 1
      În Decizia 90/178/Euratom, CEE se inserează următorul articol 2a:
      
         „Articolul 2a
         Prin derogare de la articolul 2 alineatul (3) din prezenta decizie, în scopul calculării bazei resurselor proprii provenite din TVA pentru perioada cuprinsă între 1 ianuarie 2017 și 31 decembrie 2020, Luxemburgul este autorizat să utilizeze procentul de 0,05 % din baza intermediară în ceea ce privește operațiunile prevăzute în anexa X partea B punctul 10 din Directiva 2006/112/CE (*1).
      
      Articolul 2
      Prezenta decizie se adresează Marelui Ducat al Luxemburgului.
      
         Adoptată la Bruxelles, 30 noiembrie 2017.
         
            
               Pentru Comisie
            
            Günther OETTINGER
            
               Membru al Comisiei
            
         
      
      
         (1)  JO L 155, 7.6.1989, p. 9.
      
         (2)  Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (JO L 347, 11.12.2006, p. 1).
      
         (3)  Decizia 90/178/Euratom, CEE a Comisiei din 23 martie 1990 de autorizare a Luxemburgului să nu țină seama de anumite categorii de operațiuni și să utilizeze anumite estimări aproximative pentru calculul bazei resurselor proprii provenite din TVA (JO L 99, 19.4.1990, p. 26).